Subskriptions-Plan. Paa Bogtrykker Hyphoffs Forlag i Ribe agter Undertegnede at udgive en liden Samling af moralske Sange over Bibelske Historier for Almuen. Foruden de 25 Stykker af samme, som jeg i Sommeren 1822 sendte i Manuskript til Hr. Profesfor og Ridder Guldberg, for at erfare hans Tanker derom, og som af ham findes omtalte i Fortalen til hans Bibelske Sange, som han det følgende Nytaar udgav over de samme Enner, men for et mere dannet Publicum, har jeg nu siden udarbeidet en halv Snees Stykker flere; alle til almindelig bekjendte Psalme=Melodier. Og i det Haab at den ikke allene vil være en kjærkommen Læsebog for Almueskolernes Ungdom, samt en ikke upassende Belønningsbog for flittige Confirmantere, men ogsaa tillige en behagelig Opbyggelsesbog for de Ældre, tager jeg mig den Frihed herved at indbyde mine ærede Venner og Embeds=Brødre til Subskription forud, at min Forlægger, naar han seer sig betrygget for Tab, kan arbeide med fordobblet Lyst og Jver, og ved al udvortes Tækkelighed bidrage til end mere at anbefale mit lille Produkt, som ikke menes at skulle overstige 8 a 9 Ark. Prisen beroer, paa Subskribenternes Antal, men skal ikke overstige 2 Ls paa Trkp. og 2 1/2 Ls. paa Skrp. pr. Ark. Subskription modtages hos DHr. Boghandlere Sadolin og Vogelius. Lønborg Præstegaard, den 30te December 1825. Bloch.
Forsøg til Moralske Sange over Bibelske Historier
Forfatter: Jørgen Bloch
Dato: 1826-04-01